tartuNLP/wikipedia-smugri-20251201 huggingface dataset:
Polürütmia

Polürütmia on muusikas erinevates häältes sama meetrumi raames kahe või enama erineva rütmi üheaegne koosesinemine. 
Polürütmiat esineb näiteks keskaegses polüfoonias (eriti 14. sajandi lõpu prantsuse ilmalikus laulus). 20. sajandil on polürütmiat kasutanud näiteks Igor Stravinski, Bela Bartók ja Paul Hindemith. 
Polürütmia üheks alaliigiks on vasturütm.
Prusice

Prusice (saksa "Prausnitz") on linn Poolas Alam-Sileesia vojevoodkonnas Trzebnica maakonnas, Prusice valla halduskeskus. Prusice asub Wrocławi kesklinnast umbes 28 km põhjas ja Trzebnicast ligikaudu 9 km loodes.
Prausnitz sai linnaõigused 1294. aastal. Kuni 1945. aastani kuulus linn Saksamaa koosseisu. Prusice kaotas linnaõigused 1951. aastal, kuid sai need 2000. aastal tagasi.
Vasturütm

Vasturütm (inglise keeles "cross-beat") on muusikas polürütmia alaliik, mille puhul rütm on vastuolus meetrumiga. 
Vasturütm tekib, kui nihutada heli algus löögi algusega võrreldes varasemaks või hilisemaks. Vasturütmiga on tegu näiteks siis, kui 4/4 taktimõõdus takt sisaldab rütmi 3+3+2 kaheksandikku, või 9/8 taktimõõdus takt 2+2+2+3 kaheksandikku. 
Vasturütmi üheks näiteks on sünkoop.
Wiązów

Wiązów (saksa "Wansen") on linn Poolas Alam-Sileesia vojevoodkonnas Strzelini maakonnas, Wiązówi valla halduskeskus. Wiązów asub Strzelinist umbes 9 km idakirdes.
Asulat on esmamainitud 1155. aastal, linnaõigused sai 1252. aastal. Kuni 1945. aastani oli linn Saksamaa koosseisus.
Jamamadi keel

Jamamadi keel ehk janamudi keel on arava keelkonda kuuluv keel, mida räägivad tänapäeva Brasiilia lääneosas Amazonase osariigis elavad jamamadid.
Jamamadi keel on ohustatud. 2006. aastal hinnati keele kõnelejate arvuks 980.
Sauleskalns

Sauleskalns on küla ("ciems") Lätis Madona piirkonnas, Bērzaune valla halduskeskus.
Küla asub merepinnast 165 meetri kõrgusel. Sauleskalns jääb piirkonna keskusest Madonast 12 ja Riiast 158 kilomeetri kaugusele. Külas on rahvamaja, seal asuvad ka Bērzaune õigeusu kiriku varemed. Sinna jäävad Kailenese ja Sauleskalnsi bussipeatus. Sauleskalns on praktiliselt naaberküla Bērzaunega kokku kasvanud.
Sauleskalns rajati Teise maailmasõja järel kui rajooni põllumajandustehnika koondise asula.
Küla jääb suuremalt jaolt Vestiena maastikukaitsealale. Looduskaitse all on tammed ümbermõõduga 4,19 ja 6,7 meetrit.
Craig Noone

Craig Stephen Noone (sündinud 17. novembril 1987 Kirkbys) on Inglismaa jalgpallur, kes mängib äärepoolkaitsjana Austraalia kõrgliiga klubis Macarthur.
Ta alustas klubikarjääri Inglismaa madalamate liigade klubides. 2008. aastal liitus ta Inglismaa esiliiga klubiga Plymouth Argyle, kus mängis kokku kolm hooaega. Hiljem on Inglismaal mänginud veel Exeter City (2009–10), Brighton &amp; Hove Albioni (2011–2012), Cardiff City (2012–2017) ja Bolton Wanderersi ridades (2017–2019). Hooajal 2012–13 võitis ta Cardiff Cityga Inglismaa esiliiga ja tõusis klubiga Inglismaa kõrgliigasse. Hooaeg 2013–14 on ainus, kui Noone on karjääri jooksul mänginud Inglismaa Premier League'is. Tema ainus värav Inglismaa kõrgliigast pärineb 2014. aasta jaanuarist, kui ta lõi värava Manchester City vastu.
2019. aasta juunis sõlmis Noone kaheaastase lepingu Austraalia kõrgliiga klubiga Melbourne City. 2021. aasta juunis liitus ta Macarthuriga.
Tiit Teder

Tiit Teder (sündinud 4. novembril 1970) on eesti entomoloog.
Ta kaitses doktoritöö aastal 2001 teemal "Otsesed ja kaudsed efektid peremees-parasitoid-süsteemides: ökoloogilisi ja evolutsioonilisi tagajärgi" ("Direct and indirect effects in host-parasitoid interactions: ecological and evolutionary consequences").
Ta töötab Tartu Ülikoolis õppejõu ja uurijana.
Ta on muuhulgas spetsialist parasitoidsete kiletiivaliste alal. 
Ta on tõlkinud eesti keelde putukate alast kirjandust.
Vestiena vald

Vestiena vald (läti keeles "Vestienas pagasts") on vald Lätis Madona piirkonnas. Vald piirneb sama piirkonna Bērzaune, Liezēre, Arona vallaga, Jumurda, Sausnēja ja Ērgļi vallaga ning Aizkraukle piirkonna Vietalva vallaga.
Valla pindala on 117 km². 2016. aasta seisuga elas seal 656 inimest. Valla halduskeskus on Vestiena küla. Vallavanem on Artūrs Vāvere.
Ajalugu.
Vestiena vald moodustati Vestiena, Tolka, Devēna ja Viesiena mõisavaldade liitmisel. Aastal 1935 oli Vestiena valla pindala 102 km² ja seal oli 1772 elanikku. 
Aastal 1945 moodustati vallas Veseta ja Vestiena külanõukogu, aastal 1949 vald likvideeriti. Aastal 1954 liideti likvideeritava Vējava külanõukogu alad Vestiena külanõukoguga. Aastal 1968 liideti Vestiena külanõukoguga Sausnēja külanõukogu Vestiena sovhoosi maad. Aastal 1977 liideti sellega veel osa Bērzaune külanõukogust ja likvideeritavast Viesiena külanõukogust. Aastal 1990 muudeti külanõukogu vallaks. 2009. aastast kuulub vald Madona piirkonda.
Loodus.
Vald asub Vidzeme kõrgustikul. Kõrgemad tipud on Dravēni mägi (282,7 m) ja Boķi mägi (276,8 m). Suuremad jõed on Veseta jõgi ja Lubeja jõgi. Suurim järv on Kālezers, teine suurem järv on Salājs.
Looduskaitse all on Kārļukalnsi pärn, Driģeņese tamm, Vestiena mõisa allee ja kümme nimetut põlispuud. Valda jäävad 86 ha suurune Ilziņši järve hoiuala ja 37 ha suurune Kālsi järve saarte hoiuala, valla idaosa jääb osalt Gaiziņkalnsi loodusparki. Suurem osa vallast asub Vestiena kaitstaval maastikul.
Kultuurimälestised.
Kultuurimälestistest on riikliku kaitse all Boķi muinaskalmed ehk Kalme- või Hundimägi, Tropeļese muinaskalmed ehk Kalmemägi ehk Rootsi hauad ja Lindēni ehk Slokase asulakoht ja muinaskalmed ehk Kalmemägi või Kummeliküngas. Kohaliku kaitse all on Indrāni muinaskalmed ehk Rootsi hauad. Regionaalse kaitse all on Vestiena mõisa hoonetekompleks, sealhulgas ait ja tall, Kālsi kõrtsi muinaskalmed, Linnumäe linnamägi, Kaņepēni ehk Savīte linnamägi, Dzīšļi muinaskalmed, Kalnaķelēni muinaskalmed, ja Sniķerēni muinaskalmed ehk Kalmeküngas.
Asustus.
Aastal 2011 elas vallas 625 lätlast, 17 venelast, 1 valgevenelane, 1 ukrainlane, 3 poolakat ja 1 leedulane. 
Valla külad:
Ülejäänud valla elanikud elasid külade koosseisu mitte kuuluvates taludes.
Suur-Colombia

Suur-Colombia oli riik Ladina-Ameerikas, mis hõlmas tänase Colombia, Ecuadori, Panama ja Venezuela alad ning osa Peruust ja Guyanast. Riik eksisteeris aastatel 1819/1823–1830. Riigi ametlik nimi oli "República de Colombia" ('Colombia Vabariik'), nimetus Suur-Colombia (hispaania "Gran Colombia") võeti kasutusele ajaloolaste poolt eristamaks ajaloolist riiki 1830. aastal loodud Colombia Vabariigist.
Międzybórz

Międzybórz (saksa "Neumittelwalde", kuni 1886. aastani "Medzibor") on linn Poolas Alam-Sileesia vojevoodkonnas Oleśnica maakonnas, Międzybórzi valla halduskeskus.
Asulat on esmamainitud 1340. aastal, linnaõigused sai 1637. aastal. Kuni 1945. aastani oli linn Saksamaa koosseisus.
Świerzawa

Świerzawa (saksa "Schönau an der Katzbach") on linn Poolas Alam-Sileesia vojevoodkonnas Złotoryja maakonnas, Świerzawa valla halduskeskus.
Asulat on esmamainitud 1195. aastal, linnaõigused sai enne 1268. aastal. Kuni 1945. aastani oli linn Saksamaa koosseisus. 1973. aastal kaotas Świerzawa linnaõigused, kuid sai need 1984. aastal tagasi.
Mustad zaporožlased

Mustad zaporožlased (ukraina keeles Чорні запорожці "Tšorni zaporožtsi") oli Ukraina Rahvavabariigi väeüksus aastatel 1918–1920.
Capinghem

Capinghem (arhailises hollandi keeles "Campinghem") on vald Põhja-Prantsusmaal Nordi departemangus Armentièresi kantonis.
See on Métropole européenne de Lille'i osa.
La Chapelle-d'Armentières

La Chapelle-d'Armentières on vald Põhja-Prantsusmaal Nordi departemangus Armentièresi kantonis.
See on Métropole européenne de Lille'i osa.
Deûlémont

Deûlémont (hollandi "Deulemonde") on vald Põhja-Prantsusmaal Nordi departemangus Armentièresi kantonis.
See on Métropole européenne de Lille'i osa.
Erquinghem-Lys

Erquinghem-Lys on vald Põhja-Prantsusmaal Nordi departemangus Armentièresi kantonis.
See on Métropole européenne de Lille'i osa.
Erquinghem on üks Leie (Lysi) jõe äärsetest küladest, mille rajas viiking Rikiwulf aastal 880 Godfridi juhitud sissetungi ajal. Teised samal ajal rajatud külad olid Racquinghem, Reclinghem, Rekkem ja Rijkegem, millest kaks viimast on nüüd Lääne-Flandrias Belgias.
Frelinghien

Frelinghien on vald Põhja-Prantsusmaal Nordi departemangus Armentièresi kantonis.
See on Métropole européenne de Lille'i osa.
The Marina Torch

The Marina Torch, tuntud ka kui Dubai Torch, Dubai Torch Tower ja The Torch, on pilvelõhkuja Araabia Ühendemiraatides Dubai linnas Dubai Marinas.
Torn on 336,8 meetrit kõrge ja maapinnast lugedes on ehitisel 79 korrust. Hoone sai 2011. aastal maailma kõrgeimaks elamuks, ületades Austraalias Gold Coastis Q1. 2012. aastal kaotas see aga rekordi samuti Dubais asuvale Elite Residence'ile.
The Marina Torch oli tulekahjus kahjustatud 21. veebruaril 2015 ja 4. augustil 2017 taas selle taastamistööde ajal.
Kiltkivihall

Kiltkivihall on üks hallidest värvitoonidest, tume kergelt sinaka või violetja varjundiga hall, mida seostatakse loodusliku kiltkivi värvusega.
Looduses.
Värvuse nimetus esineb sageli elusolendite kirjeldustes. Kiltkivihallina on kirjeldatud raudkulli, pikksaba-änni ja rabapistriku seljasulestiku värvust ning põhjahänilase peasulestikku. Kiltkivihall karva värvus kuulub mitmete koeratõugude oluliste tunnuste hulka.
Kunstis.
Kiltkivihalli tooni annab mitmest komponendist segatud värvipigment "Payne's grey" 'Payne'i hall', mille leiutas inglise maalikunstnik William Payne (1760–1830) ja mida kasutatakse nii vesivärvis ja õlivärvides.
Vanemates värvisüsteemides on kiltkivihall olnud üks kolmest tertsiaarvärvist oliivrohelise ja pruuni kõrval.
Variatsioonid.
Prantsuskeelne värvinimetuste portaal pourpre.com annab kiltkivihalli ("ardoise") vasteks toonivahemiku sinakast tumehallist sooja tumehallini .
Pantone värvikaardi toon 16-4408 "Slate" on rohekas helehall , 16-5804 "Slate Gray" eelmise tumedam ja hallim variant .
Pastellipaberi Mi-Teintes seeria toon 120 "gris ardoise" on soe tumehall .
X11 veebivärv "SlateGray" on külm sinakashall , "LightSlateGray" selle kergelt heledam versioon ja "DarkSlateGray" tume rohekashall või rohekassinine .
Houplines

Houplines on vald Põhja-Prantsusmaal Nordi departemangus Armentièresi kantonis.
See on Métropole européenne de Lille'i osa.
Valla kalmistu kõrval on Rahvaste Ühenduse Sõjahaudade Komisjoni hooldatav kalmistu (Houplines Communal Cemetery Extension), kus on 466 tuvastatud langenu hauad. Neist 465 olid Rahvaste Ühenduse sõjaväelased, kes kaotasid Esimese maailmasõja elu Houplinesi ümbruses.
Houplinesi sõprusvald on Kirchhundemi vald Saksamaal.
Soetusmaksumus

Soetusmaksumus ("original cost") on vara omandamisel selle eest makstud raha või mitterahalise tasu õiglane väärtus ja kohustise võtmisel selle eest saadud raha või mitterahalise tasu õiglane väärtus.
Pérenchies

Pérenchies on vald Põhja-Prantsusmaal Nordi departemangus Armentièresi kantonis.
See on Métropole européenne de Lille'i osa.
Ülekurss

Ülekurss on aktsiate või osade emiteerimisel üle nimiväärtuse saadud tasu.
RTJ 2 järgi on ülekurss "Tehingutel omaaktsiatega aktsiate soetusmaksumuse ja müügihinna vahe; omaaktsiate kustutamisel aktsiate soetusmaksumuse ja nominaalväärtuse vahe; (miinus) aktsiatehingutega seotud otsekulud. Ühise kontrolli all olevate ettevõtete vahel toimuvate äriühenduste puhul – vahe soetusmaksumuse ja omandatud netovara bilansilise väärtuse vahel."
RTJ 2 järgi on ülekursi arvestuspõhimõte "aktsiate või osade emiteerimisel saadud tasu õiglane väärtus (millest on maha arvatud aktsiate emiteerimisega kaasnevad kulutused), miinus emiteeritud aktsiate või osade nimiväärtus. Tagasiostetud aktsiate müügil aktsiate soetusmaksumuse ja müügihinna vahe. Tagasiostetud aktsiate tühistamisel aktsiate soetusmaksumuse ja nominaalväärtuse vahe. Kirje “Ülekurss” saldo ei saa olla negatiivne. Juhul kui kirjel “ülekurss” eelnevalt kajastatud positiivne jääk ei ole piisav aktsiatehingute käigus tekkinud vahede mahaarvamiseks, kajastatakse positiivset saldot ületavad vahed kirje “Eelmiste perioodide jaotamata kasum” vähendusena."
Ülekurssi võib kasutada :
1) "aktsiaseltsi kahjumi katmiseks, kui seda ei ole võimalik katta eelmiste perioodide jaotamata kasumi ja põhikirjas ettenähtud reservkapitali arvel;"
2) "aktsiakapitali suurendamiseks fondiemissiooni teel."
Prémesques

Prémesques on vald Põhja-Prantsusmaal Nordi departemangus Armentièresi kantonis.
See on Métropole européenne de Lille'i osa.
Radków

Radków (saksa "Wünschelburg") on linn Poolas Alam-Sileesia vojevoodkonnas Kłodzko maakonnas, Radkówi valla halduskeskus. Radków asub Tšehhi piiri ääres, maakonnakeskusest Kłodzkost ligikaudu 20 km lääneloodes.
Asulat on esmamainitud 1290. aastal. Linnaõigused sai 1320. aasta paiku. Kuni 1945. aastani oli linn Saksamaa koosseisus.
Warneton

Warneton on vald Põhja-Prantsusmaal Nordi departemangus Armentièresi kantonis.
See on Métropole européenne de Lille'i osa.
Payne's grey

Payne's grey ('Payne'i hall') on tume sinakashall (kiltkivihall) akvarell- või õlivärv, mis on valmistatud kahest või enamast erinevast värvipigmendist.
Saamine.
Värvi leiutas inglise akvarellist ja kunstiõpetaja William Payne 19. sajandi algul, kes võis seda soovitada oma õpilastele kui musta vähem intensiivset varianti varjutoonide segamiseks. Payne'i järgi on värv nimetatud. Algselt oli "Payne's grey" segu Preisi sinisest, kollasest ookrist ja karmiinlakist, mõne allika teatel aga indigost, karmiinlakist ja söest. Tänapäeval müüdava värvi tavalised komponendid on mingi must pigment, näiteks lambitahm või marssmust, segatuna mõne sinise pigmendiga, näiteks ultramariini või ftalotsüaniinsinisega.
Kasutamine.
Värvi kasutatakse varjude toonijana musta asemel. "Payne's grey" väiksem tumedus ja intensiivsus võrreldes mustaga hõlbustab õhulisema, vähem raskepärase tulemuse saavutamist.
Värvinimetus ja värvus.
Värvi nimetus "Payne's grey" esineb inglise keeles esimest korda 1835. aastal. Eesti kaubandusvõrku ilmus "Payne's grey" 1990. aastatel, nimetust on eestindatud ebajärjekindlalt "Payne hall" või "Payne's hall" või "Paynes´i hall".
Veebivärv nimega "Payne's Grey" või "Payne's Gray" on sinaka või roheka varjundiga tumehall mitmes variandis .
Prantsuskeelses värvinimetuste portaalis code-couleur.com on "gris de Payne" sinakashall .
ISCC-NBS-i värvide tähistamise süsteemi värvinimede käsiraamat "Color: universal language and dictionary of names" määratleb tooni hallikassinise, tumeda hallikassinise, sinakashalli või tumeda sinakashallina , "Light Payne's Grey" on kahvatusinine .
Audignies

Audignies on vald Põhja-Prantsusmaal Nordi departemangus Aulnoye-Aymeries' kantonis.
Aulnoye-Aymeries

Aulnoye-Aymeries on vald Põhja-Prantsusmaal Nordi departemangus Aulnoye-Aymeries' kantonis.
Enne Brüsseli ja Pariisi vahelise kiirraudteeliini avamist oli Aulnoye-Aymeries suur raudteesõlm, kus ristusid Pariisi–Brüsseli ja Calais'–Lille'i–Thionville'i liinid.
Bachant

Bachant on vald Põhja-Prantsusmaal Nordi departemangus Aulnoye-Aymeries' kantonis.
Bavay

Bavay [bavɛ] on vald Põhja-Prantsusmaal Nordi departemangus Aulnoye-Aymeries' kantonis.
Bellignies

Bellignies on vald Põhja-Prantsusmaal Nordi departemangus Aulnoye-Aymeries' kantonis.
Londoni nõgu

Londoni nõgu on piklik, umbes 250 kilomeetri pikkune, kolmnurkne settebassein, kus laiub Londoni suurlinn ning suur osa Kagu-Inglismaast ja väike osa Ida-Angliast. Nõoga külgneb idas Põhjameri.
Blackfriars Bridge

Blackfriars Bridge on Thamesi jõge ületav sild, mis asub Londonis. Sild ühendab City ja Southwarki linnaosa.
Berlaimont

Berlaimont on vald Põhja-Prantsusmaal Nordi departemangus Aulnoye-Aymeries' kantonis.
Dubai pilvelõhkujate loend

See on loend pilvelõhkujatest, mis asuvad Dubais Araabia Ühendemiraatides. Pilvelõhkuja on hoone, mille kõrgus on vähemalt 150 meetrit.
Bermeries

Bermeries on endine vald Põhja-Prantsusmaal Nordi departemangus Aulnoye-Aymeries' kantonis.
1. jaanuaril 2025 liideti Bermeries' vald L'Orée de Mormali vallaga.
Bettrechies

Bettrechies on vald Põhja-Prantsusmaal Nordi departemangus Aulnoye-Aymeries' kantonis.
Elite Residence

Elite Residence on Araabia Ühendemiraatides Dubais Dubai Marina rajoonis asuv väga kõrge pilvelõhkuja, kust avaneb vaade Jumayrah' palmisaarele.
Hoone on 380,5 meetrit kõrge ja sellel on 87 korrust. 87-st korrusest 76 on mõeldud 695 korterile ja ülejäänud korrused sisaldavad selliseid mugavusi nagu autoparkla, basseinid, spaad, vastuvõtualad, terviseklubid, ärikeskus ja võimla.
Pilvelõhkujas on 695 korterit ja 12 lifti.
21. jaanuaril 2012 valminud hoone oli maailmas kolmas kõrgeim elamu, langedes 432 Park Avenue valmimise järel kõrgeimate elamute seas neljandale kohale.
Leonid Olovjanišnikov

Leonid Olovjanišnikov (2. aprill 1946 Bakuu – 11. detsember 2019) oli Eesti advokaat.
Ta lõpetas aastal 1968 Leningradi Riikliku Ülikooli õigusteaduskonna.
Ta kuulus aastast 1984 Eesti advokaatide kolleegiumi. Aastal 1992, kui sellest sai Eesti advokatuur, sai ta vandeadvokaadiks.
Lillueti keel

Lillueti keel on sališi keelkonna sisemaasališi keelte hulka kuuluv keel, mida räägivad lilluetid Kanadas Briti Columbias Fraseri and Lillooeti jõe ümbruses.
Lillueti keelt räägib umbes 200 inimest, valdavalt üle 60-aastased. 2016. aasta Kanada rahvaloendusel loendati 315 keele oskajat.
Keeles on kaks murret: ülem-lillueti ja alam-lillueti murre.
Rootsi 10-öörine münt

Rootsi 10-öörine münt on Rootsi endine väike münt.
Esimest korda vermiti 10-ööriseid aastail 1739–1764. Uusi 10-ööriseid münte vermiti aastail 1872–1991 algul 750-tuhandikulisest, 1874–1962 400-tuhandikulisest hõbedast ja pidevalt alates 1962. aastast niklist. Varem oli nikkelmünte vermitud ka 1920., 1940., 1941., 1946. ja 1947. aastal. Alates 1874. aastast oli 10-ööriste läbimõõt 15 mm ja kaal 1,45 grammi. 10-öörised mündid olid käibel kuni 30. septembrini 1992 ja kaotasid 1. oktoobril 1992 kehtivuse.
Margit Lail

Margit Lail (sünninimi Nool, sündinud 20. märtsil 1966 Võrus) on Eesti luterlik vaimulik, EELK Kanepi koguduse õpetaja, Eesti aasta ema 2007. 
Ta ordineeriti diakoniks 17. novembril 1996 ja õpetajaks 14. septembril 1999. 
Lail on EELK vaimulike konverentsi juhatuse aseesimees. 
Vaimulikutöö kõrvalt on Margit Lail jõudnud lõpetada 2017. aastal õpingud Tartu Ülikooli magistriõppes religiooniuuringute erialal ja 2021. aastal Tartu Tervishoiu Kõrgkooli õenduse erialal ja ta töötab Põlva perearstikeskuses õena.
Isiklikku.
Margit Lailil on kaheksa last.
Tema abikaasa Peeter Lail on Lõuna-Eesti Hooldekeskuse Komsi osakonna juhataja. 
Tema vend on kümnevõistleja Erki Nool.
Conel Hugh O'Donel Alexander

Conel Hugh O'Donel Alexander (19. aprill 1909 Cork – 15. veebruar 1974 Cheltenham, Gloucestershire) oli iiri päritolu Briti krüptoanalüütik, maletaja ja maleliteraat, rahvusvaheline meister (1950). 
Teises maailmasõjas töötas Alexander Bletchley Parkis asunud Briti valitsuse kodeerimis- ja šifreerimiskeskuses, kus tegeles Alan Turingi juhitud osakonnas Enigma krüptoanalüüsiga. Pärast sõda juhtis ta 25 aastat GCHQ krüptoanalüüsi osakonda.
Maletajana tuli ta kahel korral Briti maletšempioniks (1938, 1956). Ta mängis kahel MM-i tsooniturniiril (1947, 1956). Mõlemal korral tuli ta esikuuikusse, kuid tsoonidevahelisele turniirile ei kvalifitseerunud. Kahel korral võitis Alexander Hastingsi turniiri (aastavahetusel 1946/1947 ainuisikuliselt ja 1953/1954 koos David Bronšteiniga).
Alexander esindas Inglismaad kuuel maleolümpial (1933, 1935, 1937, 1939, 1954, 1958). Maleolümpiatel 1964–1970 oli ta Inglismaa võistkonna kapten (treener).
Kui Rahvusvaheline Maleföderatsioon (FIDE) 1950. aastal võttis kasutusele rahvusvahelise meistri nimetuse, oli Alexander üks neist, kes sai selle nimetuse kohe samal aastal.
Kirimale.
Alexander sai ICCF-ilt 1970. aastal kirimale rahvusvahelise meistri nimetuse.
Aleksandr Toluš

Aleksandr Kazimirovitš Toluš (vene keeles Александр Казимирович Толуш; 1. mai 1910 Peterburi – 3. märts 1969 Leningrad) oli Nõukogude Liidu maletaja ja maletreener, rahvusvaheline suurmeister (1953). 
Toluš pääses 1939. aastal mängima NSV Liidu meistrivõistluste finaalturniirile, kus jagas 15.–16. kohta. Teises maailmasõjas sõdis rindel Leningradi kaitsel. 1943. aastal kutsuti ta rindelt ära tagalasse. Sõjaaegsetel meistrivõistlustel (mais-juunis 1944 Moskvas) tuli seitsmendaks. Sõjajärgsetel meistrivõistlustel jäid tal parimateks tulemusteks viies koht (1947, 1948), 2.–4. koht (1950) ja 4.–5. koht (1952, 1957).
Ta mängis mitmel korral Eestis: 1945. aastal tuli ta Tallinnas Eesti NSV lahtistel meistrivõistlustel kolmandaks, 1947. aasta Pärnu maleturniiril jäi ta kümnendaks. 1953. aastal võistles ta Tartus Eesti NSV 10. meistrivõistlustel (väljaspool arvestust), kus tuli Paul Kerese järel teiseks (sai 2,5 punkti Keresest vähem). 1955. aastal jäi ta Pärnu maleturniiril viimaseks. 
Kui Rahvusvaheline Maleföderatsioon (FIDE) 1950. aastal võttis kasutusele rahvusvahelise meistri nimetuse, oli Toluš üks neist, kes sai selle nimetuse kohe samal aastal.
Toluš võitis veebruaris 1953 tugevakoosseisulise rahvusvahelise turniiri Bukarestis, kus edestas teiste seas Tigran Petrosjani, Vassili Smõslovi ja Issaak Boleslavskit. Sai selle saavutuse eest FIDE-lt suurmeistri nimetuse.
Võistkondlik esinemine.
Toluš võitis Nõukogude Liidu meeskonna koosseisus kaks kuldmedalit Euroopa võistkondlikel meistrivõistlustel (1957, 1961). Seejuures 1957. aastal mängis ta meeskonna üheksandal laual, 1961. aastal osales aga varumängijana.
Kirimale.
Kirimales jagas Toluš 4. maailmameistrivõistlustel (1962–1965) 6.–7. kohta. Rahvusvaheliselt Kirimaleföderatsioonilt sai ta 1965. aastal kirimale rahvusvahelise meistri nimetuse.
Maletreener.
Ta tegutses maletreenerina. Oli Paul Kerese (1947–1955), Ljudmõla Rudenko (1949–1953) ja Boriss Spasski (1952–1960) treener.
Araripe tantsulind

Araripe tantsulind ("Antilophia bokermanni") on linnuliik tantsulindlaste sugukonnast tantsulinnu perekonnast.
Araripe tantsulind elab vaid Brasiilias Ceará osariigis Araripe platool, mis on 50 km pikk ja umbes 1 km lai.
2000. aastal hinnati liigi arvukuseks 50 isendit. 2018. aastal hinnangul oli alles 150–700 isendit.
Hõbehall

Hõbehall on üks hallidest värvitoonidest, hele soojapoolne hõbeda helgiga hall värv.
Värvinimetust on kasutatud hallinenud juuste ja juuksevärvi, samuti siledapinnaliste tekstiilide, nagu atlass, kunstsiid või organza, kirjeldamiseks.
Variatsioonid.
Prantsuskeelne värvinimetuste portaal pourpre.com annab hõbehalli ("argent") vasteks toonivahemiku jahedast helehallist kollaka kahvatuhallini .
Pantone värvitoon 14-0000 "Silver Gray" on soojatooniline hele hall .
RAL Classic värvikaardi toon 7001 "Silbergrau" on külma tooniga keskmine hall .
Pantone värvikaardi toon 14-5002 "Silver" on neutraalne heledam hall , toon 16-3850 "Silver Sconce" eelmisest tumedam ja punakam , toon 17-3911 "Silver Filigree" veidi punakas tumehall , toon 13-4403 "Silver Birch" soe kahvatuhall .
Kasutamine.
Hõbehalliks on nimetatud hõbegeeniga hobuse karvavärvust, ametlikult hõbemusta
Värvisõna kasutatakse ka sõidukite ja muude metallobjektide värvuse iseloomustamiseks. Hõbehallina on kirjeldatud vanaadiumi, volframi, reeniumi, telluuri ja muid heledaid metalle.
Seelikukütid

Seelikukütid on viieliikmeline eesti naisansambel, kes on maskeerunud meesteks. Ansambel loodi 1987. aastal ning koosseis pole aastate möödudes muutunud. Ansambel on esinenud noortele ja eakatele, metsas ja rannas, saunas ja lossis ning meestena ja naistena. Kontserte on antud nii Eestis kui ka välismaal – korduvalt on käidud Soomes, Saksamaal ning Moskvas. Lava on jagatud näiteks koos Mati Nuude, Luule Komissarovi kui ka Raimo Aasaga.
Meedia läbipaistvus

Meedia läbipaistvus kui mõiste käsitleb seda, kuidas ja miks uudisväärtuslikku informatsiooni meediaprofessionaalide (sealhulgas ajakirjanike, toimetajate, suhtekorraldajate, avalike suhete spetsialistide ja kõneisikute) poolt toodetakse, levitatakse ja käsitletakse. Lühidalt öeldes peegeldab meedia läbipaistvus ajakirjanike ja uudisteallikate vahelist suhet. 
Ülevaade.
Meedia läbipaistvus käsitleb meedia avatust ja vastutavust ning seda on võimalik defineerida kui uudisväärtusliku informatsiooni läbipaistvat esitamist uudisväärtuslikkuse ideel põhinevalt. Meedia läbipaistvus on tänapäevase igapäevase meedia suurim väljakutse kõikjal maailmas, kuna meediakanalid ja ajakirjanikud kogevad pidevalt reklaamijate, informatsiooniallikate, kirjastajate ning muude mõjugruppide survet.
Uudisteallikad võivad mõjutada seda, millist teavet avaldatakse ja milline teave jäetakse avaldamata. Mõnikord võivad avaldatud andmed olla uudisteallikate poolt kinni makstud, kuid meedia lõpptoode (artikkel, saade, postitus ajaveebis jne) ei osuta selgelt sellele, et teade oleks kas kinni makstud või mingil viisil mõjutatud. Selline meedia läbipaistmatus või mitte-läbipaistvus rikub meedia ja avalikkuse omavahelist usaldust ning suhete läbipaistvust. Lisaks on sel tagajärjed uutele reklaamivormidele ja avalike suhete vormidele, näiteks sulanduvale reklaamile ja kaubamärgi kuvandi loomisele ajakirjanduse kaudu ("brand journalism").
Meedia läbipaistvus on normatiivne kontseptsioon ja see saavutatakse siis, kui:
Altkäemaks meedias.
Ingliskeelses kirjanduses esinev mõiste "media bribery" kerkis esile vastusena väidetele meedia kallutatusest. Lisaks võib meedia läbipaistvuse puudumist tajuda kui ühte korruptsiooni vormi. Meedia läbipaistvus on viis ebaeetiliste ja ebaseaduslike praktikate vähendamiseks uudisteallikate ja meedia omavahelistes suhetes. 
Kaudselt tasustamist ja mõjutamist on määratletud järgnevalt: "mistahes tüüpi mitterahaline tasu ajakirjanikule, toimetajale või meediaväljaandele või sellise meediapoliitika olemasolu, mis kirjutab ette ja julgustab kaudseid makseid, või mõjutab meediaväljaande või selle töötajate rahalist edu ja sõltumatust".
Mamata Banerjee

Mamata Banerjee (sündinud 5. jaanuaril 1955 Calcuttas) on India poliitik. Ta oli 1999–2001 ja 2009–2011 India raudteede minister. 20. maist 2011 on ta Lääne-Bengali osariigi peaminister.
Ta on lõpetanud Kolkata ülikooli magistrina islami ajaloo alal.
Ta oli 13. oktoobrist 1999 kuni 15. märtsini 2001 India raudteede minister. Teist korda oli ta India raudteede minister 22. maist kuni 19. maini 2011. Lisaks oli ta 15. märtsist 2001 kuni 8. jaanuarini 2004 portfellita minister ja 9. jaanuarist 2004 kuni 22. maini 2004 India maavarade minister.
20. maist 2011 on ta Lääne-Bengali osariigi peaminister.
Kristiina Kibe

Kristiina Kibe (sündinud 24. detsembril 1970 Tartus) on .
Ta töötab koosseisuvälise õppejõuna Eesti Kunstiakadeemias, õpetades metallikeemia ja patineerimise tehnoloogia kursusi.
Kibe lõpetas 1994. aastal Tartu Ülikooli bakalaureuseõppe bioloogia erialal. Aastatel 2002–2005 õppis ta ehte- ja sepakunsti Eesti Kunstiakadeemia meistriklassides (juhendajad Kadri Mälk, Rein Mets, Piret Hirv, Bettina Speckner). 2009. aastal omandas ta samas ehte- ja sepakunsti erialal magistrikraadi.
Looming.
Kristiina Kibe looming keskendub ehtekunstile, kus ta kombineerib erinevaid materjale ja tehnikaid, luues unikaalseid ja kontseptuaalseid teoseid. Tema töid iseloomustab poeetiline ja natuurist inspireeritud lähenemine.
Egemen Bağiş

Egemen Bağiş (sündinud 23. aprillil 1970 Bingölis) on Türgi poliitik, ta on Õigluse ja Arengu Partei liige. Ta oli 29. juunist 2011 kuni 25. detsembrini 2013 Türgi Euroopa Liidu suhete minister.
Ta on lõpetanud New Yorgis Baruchi kolledži magistrina personalijuhtimise ja avaliku halduse alal.
Boussières-sur-Sambre

Boussières-sur-Sambre on vald Põhja-Prantsusmaal Nordi departemangus Aulnoye-Aymeries' kantonis.
Bry

Bry on vald Põhja-Prantsusmaal Nordi departemangus Aulnoye-Aymeries' kantonis.
Écuélin

Écuélin on vald Põhja-Prantsusmaal Nordi departemangus Aulnoye-Aymeries' kantonis.
Eth (Nord)

Eth on vald Põhja-Prantsusmaal Nordi departemangus Aulnoye-Aymeries' kantonis.
Feignies

Feignies on vald Põhja-Prantsusmaal Nordi departemangus Aulnoye-Aymeries' kantonis.
La Flamengrie (Nord)

La Flamengrie on vald Põhja-Prantsusmaal Nordi departemangus Aulnoye-Aymeries' kantonis.
Frasnoy

Frasnoy on vald Põhja-Prantsusmaal Nordi departemangus Aulnoye-Aymeries' kantonis.
India kodakondsuse seadus (2019)

India parlamendi 2019. aasta kodakondsuse (muutmise) seadusega muudeti India 1955. aasta kodakondsuse seadust, pakkudes Pakistanist, Bangladeshist ja Afganistanist pärit usuvähemuste jaoks India kodakondsust. 
Seadus käsitleb usuvähemustena hindusid, sikhe, budiste, džainiste, parse ja kristlasi, tekitades muret muslimite tõrjutuse pärast.
Isikud, kes soovivad taotleda India kodakondsust, peavad olema Indiasse saabunud 31. detsembril 2014 või enne seda ning peaksid olema oma päritoluriigis seisnud silmitsi usulise tagakiusamise või usulise tagakiusamise ohuga.
Kompleksujumine

Kompleksujumine on neljast ujumisstiilist – liblikujumine, seliliujumine, rinnuliujumine ja vabastiilis ujumine – kombineeritud ujumine. See võistlus on kas ühe ujuja individuaalne kompleksujumine või nelja ujuja kompleksteateujumine.
Individuaalne kompleksujumine.
Individuaalne kompleksujumine koosneb ühe ujuja poolt neljas eri ujumisstiilis läbitavatest ühepikkustest distantsilõikudest. Stiilide järjekord ujumisel: 
Võistlused.
Individuaalses kompleksujumises võistlevad nii mehed kui naised. Võistlused on piiratud sellega, et iga distants peab koosnema kas basseini neljast pikkusest (100 meetrit) või nelja pikkuse kordudes (200 või 400 meetrit), nii et ükski stiil ei tohi olla erineva pikkusega. Sõltumata üksiku stiili pikkusest, moodustab iga stiil veerandi distantsi kogupikkusest.
Tehnika.
Individuaalse kompleksujumise ujumise tehnika ei erine palju nelja stiili jaoks eraldi stiilide tehnikast. Peamine erinevus on pöördetehnika, mida on vaja üleminekul ühelt stiililt järgmisele. Iga stiil tuleb ujuda vastavalt selle vahemaa stiilireeglitele.
Liblikujumise osa tuleb lõpetada nii, et mõlemad käed puudutavad seina samal ajal, kuid seinast tuleb jätkata seliliujumisega. Ujujad võivad seda teha nii, et pärast mõlema käega seina puudutamist tõmbavad põlved oma keha alla ja pööravad seejärel selga tahapoole või lükkavad ühe käe taha ja pööravad selga ümber käe küljele. Esimese meetodi pöörde ajal käsi ei sirutata, vaid hoitakse pigem kätega keha lähedal, mõni sentimeeter rinna ees. See vähendab pöördemomenti ja võimaldab kiiremat pööret. Tagurpidi liikudes vajub ujuja vee alla. Seejärel surub ujuja mõlema jalaga seinast eemale ja alustab selili veealust faasi, tavaliselt delfiinistiili kuni 15 m enne kui ujutakse pinnale ja jätkatakse seliliujumist.
Seliliujumise osa peab lõppema seina puudutamisega selili ujudes.
72. üksik mehhaniseeritud brigaad

72. üksik Mustade zaporožlaste nimeline mehhaniseeritud brigaad (ukraina keeles "72-га окрема механізована бригада імені Чорних Запорожців") on Ukraina relvajõudude väeüksus, mis paikneb Bila Tserkvas.
Ajalugu.
12. juunil 2014. aastal alustas brigaad Donbassis koos 51. mehhaniseeritud brigaadi, 79. dessantbrigaadi ning hiljem liitunud teiste üksustega operatsiooni, mille eesmärk oli saavutada kontroll riigipiiri üle Donetski oblasti Amrosijivka piirkonnas ning Luhanski oblasti Izvarõne piirkonnas. 
Brigaadi kehtiv nimetus pärineb 2019. aastast. Üksus on osalenud Ühendjõudude operatsioonis. 
2022. ja 2023. aasta sõjategevus.
2022. aasta märtsis osales Kiievi oblastis lahingutes Venemaa Relvajõudude vastu. Täpsemalt osales üksus Kiievi kaitsmises. 10. märtsil 2022 tegi üksus koostöös polguga Azov Vene tankikolonnile Skõbõni küla juures varitsuse. Alates 2021. aastast brigaadi juhtinud polkovnik Oleksandr Vdovõtšenko asemel asus 2022. aasta augustis brigaadi juhtima polkovnik Ivan Vinnik. 2023. aasta jaanuaris sõdis brigaad Vuhledari piirkonnas.
Rama keel

Rama keel on tšibtša keelkonda kuuluv keel, mida kõnelevad ramad Nicaraguas Rama Cay saarel ja Kariibi mere rannikul.
Rama keel on väljasuremisohus, seda rääkis 2001. aasta andmetel vaid 29 inimest.
Püramiid (piljard)

Püramiid ehk Vene piljard on Venemaalt alguse saanud piljardiliik, mis on populaarne Venemaal ja selle naaberriikides.
Mängimiseks kasutatakse tavalisest suuremaid (68–68,5 mm) ja raskemaid (285 g) kuule. Tavaliselt mängitakse laual, mille suurus on 12 × 6 jalga, aga on ka väiksemaid variatsioone (10, 9, 8 jalga).
Reeglid.
Populaarsemad mängud püramiidi laual on:
Püramiid Eestis.
Eestis tegutseb püramiidi meistriliiga ja Eesti Piljardiliit korraldab igal aastal Eesti meistrivõistlusi kolmes distsipliinis: kombineeritud, vabas ja dünaamilises.
Elisa Ferreira

Elisa Maria da Costa Guimarães Ferreira (sündinud 17. oktoobril 1955 Portos) on Portugali sotsiaaldemokraatlik poliitik ja ökonomist, alates 1. detsembrist 2019 kuni 30. novembrini 2024 Euroopa Komisjoni ühtekuuluvuspoliitika ja reformide volinik von der Leyeni esimeses komisjonis. 
Aastatel 1995–1999 oli ta Portugali keskkonnaminister ja 1999–2001 planeeringute minister António Guterrese valitsuses. Aastatel 2004–2016 oli ta Euroopa Parlamendi liige. Aastatel 2016–2019 oli ta Portugali Panga nõukogu liige.
Germaine Dieterlen

Germaine Dieterlen (15. mai 1903 Pariis – 13. november 1999 Pariis) oli prantsuse etnoloog ja visuaalantropoloog. Dieterlen oli Marcel Maussi õpilane ning tegi koostööd Marcel Griaule'i (1898–1956) ja Jean Rouch'iga (1917–2004). Tema peamisteks uurimisteemadeks olid müüdid, initsiatsiooniriitused, esemed, rituaalid ja sotsiaalne struktuur. Ta on kõige tuntum oma uurimistöö poolest Mali dogonite ja bambarade kohta, kelle seas ta elas 20 aastat. Üks tema peateoseid on koos Marcel Griaule'iga kirjutatud "Tuhkur rebane" ("Renard Pâle. Ethnologie des Dogon", 1965).
Sara Bergmark Elfgren

Sara Bergmark Elfgren (sündinud 13. märtsil 1980 Stockholmis) on rootsi ulme- ja noortekirjanik.
Koos Mats Strandbergiga on ta avaldanud Engelsforsi triloogia, mille esimene osa, noorteromaan „Ring“ ilmus 2011 (eesti keeles 2012). Strandberg ja Elfgren kombineerivad oma romaanis fantaasiat, õudusulmet ja psühholoogilist realismi, käsitledes samal ajal erinevaid noorteprobleeme nagu koolivägivald, anoreksia, eelarvamused ja alkoholism. Triloogia teine osa „Tuli“ tegeleb muuhulgas kliima soojenemise ja äärmusliikumiste teemadega. Kolmas osa kannab pealkirja „Võti“.
Teodors Bergs

Teodors Bergs (27. juuli 1902 Riia – 3. oktoober 1966 Riia) oli läti maletaja.
Bergs tuli 1926. ja 1932. aastal Läti meistrivõistlustel teiseks. 1935. aastal mängis ta Tallinnas rahvusvahelisel turniiril, kus jagas 3.–4. kohta. 1937. aastal pääses ta mängima tugevakoosseisulisele Ķemeri turniirile, kus sai 14. koha. 
1948. aastal sai Bergs Läti NSV meistrivõistlustel kolmanda koha.
Gösta Danielsson

Gösta Erik Vilhelm Danielsson (24. juuni 1912 Helenelund, Sollentuna vald – 17. oktoober 1978 Knivsta, Uppsala lään) oli rootsi maletaja.
Daniellson jagas 1933. aastal Rootsi esivõistlustel esikohta. 1935. aastal mängis ta Tallinnas rahvusvahelisel turniiril, kus jagas 3.–4. kohta. 
1955. aastal tuli Danielsson Rootsi malemeistriks.
Danielsson mängis Rootsi võistkonna koosseisus neljal ametlikul maleolümpial (1935, 1937, 1939, 1952) ja 1936. aastal Münchenis mitteametlikul maleolümpial.
Jefim Geller

Jefim Petrovitš Geller (vene keeles Ефим Петрович Геллер; ukraina keeles Юхим Петрович Геллер "Juhõm Petrovõtš Geller"; 8. märts 1925 Odessa – 17. november 1998 Peredelkino Moskva lähistel) oli Venemaa maletaja ja maletreener, rahvusvaheline suurmeister (1952). 
Geller oli Odessast pärit. 2016. aastast on seal temanimeline tänav.
Maletajana mängis Geller kuuel MM-i pretendentide turniiril (1953, 1956, 1962, 1965–1966, 1968, 1971). Ta sai suurmeistriks 27-aastaselt 1952. aastal. Aasta varem oli ta FIDE-lt saanud rahvusvahelise meistri nimetuse. NSV Liidu suurmeistriks sai ta 1952. aastal.
Geller mängis ajavahemikus 1949–1985 korduvalt NSV Liidu meistrivõistluste finaalturniiril. Kahel korral tuli ta NSV Liidu meistriks (1955, 1979).
Ta tegutses ka maletreenerina. 1964. aastal Tel Avivis peetud maleolümpiale ta mängima ei pääsenud, kuid osales seal NSV Liidu meeskonna treenerina ja pärast võistkondliku kuldmedali võitmist pälvis ta NSV Liidu teenelise treeneri aunimetuse. Ta kuulus ka maailmameistrite Boriss Spasski ja Anatoli Karpovi treenerite hulka.
1992. aastal tuli Geller 67-aastaselt Bad Wörishofenis veteranide maailmameistriks. 
Võistkondlik esinemine.
Geller tuli Nõukogude Liidu meeskonna koosseisus seitsmekordseks olümpiavõitjaks (1952–1956, 1962, 1968, 1970, 1980) ja kuuekordseks Euroopa meistriks (1961, 1970, 1973, 1977, 1980, 1983).
Osmo Kaila

Osmo Ilmari Kaila (11. mai 1916 Helsingi – 3. juuni 1991 Helsingi) oli soome maletaja, problemist, malekohtunik ja maleliteraat, rahvusvaheline meister (1952). 
Kaila tuli kahel korral Soome (1939, 1954) ja 1946. aastal Kopenhaagenis Põhjamaade malemeistriks. 1947. aastal olid Põhjamaade meistrivõistlused ühtlasi MM-i tsooniturniiiks. Võitis kaasmaalane Eero Böök. Kaila jagas 7.–8. kohta ja tsoonidevahelisele turniirile ei kvalifitseerunud.
Kaila mängis Soome võistkonna koosseisus kahel maleolümpial (1936, 1952). 
Ta tegutses ka malekohtunikuna. Sai FIDE-lt 1956. aastal rahvusvahelise arbiitri 1958. aastal probleemmale rahvusvahelise kohtuniku nimetuse.
Maleprobleemide koostajana sai Kaila 1990. aastal probleemmale FIDE meistri nimetuse.
Georgi Ilivitski

Georgi Aleksejevitš Ilivitski (vene keeles Георгий Алексеевич Иливицкий; 30. aprill 1921 Akmola – 28. november 1989 Sverdlovsk) oli Nõukogude Liidu maletaja, rahvusvaheline meister (1955). 
Ilivitski mängis neljal NSV Liidu meistrivõistluste finaalturniiril (1948, 1952, 1954, 1955), kus parimateks tulemusteks jäid 10.–11. koht (1948) ja 3.–6. koht (1955). 1955. aastal Moskvas toimunud meistrivõistlused olid ühtlasi MM-tsooniturniiriks, seetõttu kaasa tegi kogu Nõukogude Liidu maleparemik. Ilivitski jagas koos maailmameister Mihhail Botvinniku ja tulevaste maailmameistrite Tigran Petrosjani ja Boriss Spasskiga kolmandast kuni kuuenda kohani. Paul Keres ja Mark Taimanov jäid neist poole punktiga maha. Ilivitski kvalifitseerus MM-i tsoonidevahelisele turniirile, mis peeti augustis-septembris 1955 Göteborgis. Ilivitski jagas seal 10.–11. kohta ja jäi napilt pretendentide turniiri koosseisust välja (edasi pääses üheksa paremat). 
Ta sai FIDE-lt samal aastal rahvusvahelise meistri nimetuse.
Vahetult enne Göteborgi turniiri, mängis Ilivitski Pärnu turniiril, kus jagas 3.–6. kohta, edestades Vjatšeslav Ragozinit, Aleksei Suetinit ja Aleksandr Tolušit.
1956. aastal osales ta Reykjavíki rahvusvahelisel turniiril, kus jagas 2.–3. kohta. 
Georgi Ilivitski lõpetas elu enesetapuga.
1935. aasta Tallinna maleturniir

Tallinna Malesõprade Seltsi 50 aasta juubeliturniir oli 1935. aastal Tallinnas korraldatud rahvusvaheline maleturniir. 
Tallinna Malesõprade Klubi (saksa maleselts) soovis juubelit pühitseda esindusliku Balti turniiriga, kuid algsed plaanid luhtusid. Et auhinnad praktiliselt puudusid, siis oli raskusi tugevate väliskülaliste kutsumisega. Juunis 1935 Mustpeade Klubi Oleviste saalis peetud üheksa osavõtjaga turniirile saabus tuntud maletajatest ainult sakslane Friedrich Sämisch, kelle parimad saavutused jäid aga 1920. aastatesse. Veel nõustusid turniiril mängima rootslane Gösta Danielsson, soomlane Eero Böök ja kaks Läti maletajat (Teodors Bergs ja G. Witte). Eestit esindasid Gunnar Friedemann, Johannes Türn ning 19-aastased Paul Keres ja Paul Schmidt.
Turniiri lõpptulemus.
1. Schmidt 6,0 punkti, 2. Keres 5,5 p, 3.–4. Danielsson ja Bergs 5,0 p, 5.–6. Friedemann ja Böök 4 p, 7. Sämisch 3,5 p, 8. Türn 2,5 p, 9. Witte 0,5 p.
Imeline falloskurk

Imeline falloskurk ("Gulaphallus mirabilis") on sugukonda "Phallostethidae" kuuluv mageveekala.
Kala on levinud Filipiinidel.
Ernst Adalbert Ferdinand Stieren

Ernst Adalbert Ferdinand Stieren (20. juuni 1880 Peterburi – 24. juunil 1974 Saksamaa, Hohentengen) oli kunstnik ja kunstiala professor.
Professor Ernst Adalbert Ferdinand Stieren sündis 1880. aastal Peterburis kirikuõpetaja pojana. 
Aastatel 1923–1930 töötas ta Tallinna Riigi Kunsttööstuskoolis õppejõuna ja graafika osakonna juhatajana. 1930. aastal naasis ta Berliini, kuhu tema perekond oli Venemaalt läinud 1918. aastal. Berliinis töötas ta mitmes ülikoolis kunstiala professorina. Kui II maailmasõja lõpus saabusid Vene punaväed Berliini, arreteeriti E. Stieren kui vene emigrant ning ta pidi kolm aastat venelaste Sachsenhauseni koonduslaagris karistust kandma. Vabanenult siirdusid Stierenid laste juurde Švaabimaale, kus nad surid. 
Abielupaar Stieren maalis ja esines näitustel veel õige kõrges vanuses.
Atlass

Atlass (araabia keelest "aṭlasa" 'sile') on ühelt poolt sile ja läikiv enamasti siidist või kunstkiust kangas, mida iseloomustab atlass-sidus. Kanga parem ja pahem pool erinevad, pahem pool on tuhm ja läiketa.
Eesti keelde on sõna jõudnud laenuna saksa keelest. Tänapäeval on sõna "Atlas" saksa keeles käibelt kadunud, esinedes vaid tekstiili- ja rõivaajaloo kontekstis siidkangaste kohta.
Sõnavara.
Mõnikord tehakse vahet atlassil (vene keeles "атлас") ja satäänil (vene keeles "сатин", inglise keeles "sateen"), selle eristuse järgi on esimene koeatlass, teine lõimeatlass. Mõni eestikeelne allikas nimetab neid samuti eri kangastena. Kuid paljudes keeltes on sõnad "atlass" ja "satään" sünonüümid, tähistades igasuguseid atlass-sidusega ja sissekootud kirjadeta kangaid.
Sissekootud kirjadega atlass-sidusega kangad kannavad eri nimetusi, näiteks damast, žakaarkangas ehk žakard, metallniitidega brokaat ja lamee.
Etgar Keret

Etgar Keret (heebrea keeles אתגר קרת‏‎; sündinud 20. augustil 1967 Ramat-Ganis) on Iisraeli kirjanik ja lavastaja. Ta kirjutab heebrea keeles ning lavastab nii teatris kui ka kino- ja telefilme.
Ta sündis aastal 1967 Ramat-Ganis. Tema vanemad on holokausti üle elanud. Tema ema Orna Kernet sündis aastal 1934 Mszczonówis ja veetis esimesed eluaastad Varssavis. Isa Efraim Keret (1928–2012) sündis Baranowiczes. Ta on lõpetanud Tel Avivi Ülikooli.
Ta töötab Be'er-Sheva linnas asuva Ben-Guriyyoni Negevi ülikooli loovkirjanduse õppejõuna heebrea kirjanduse osakonnas. Ta on juhendanud paljusid loovkirjutuse õpikodasid Ameerika Ühendriikides.
Organza

Organza on labase sidusega, musliini tüüpi läbipaistev kerge siidkangas, võib olla ühevärviline, trükitud või sissekootud mustriga.
Sõnavara.
Tavakeeles võidakse organzaks nimetada ka tehiskiust läikivat klaasbatisti või vuaali. Võõrsõnade leksikon käsitleb organzat ja puuvill- või tehiskiust organdiid sünonüümidena, samas kui tekstiilitootjad, -müüjad ja õmblejad eristavad omadustelt erinevaid organzat ja organdiid.
Omadused.
Organza on kootud hõredalt, mille tulemuseks on läbipaistev ja suhteliselt õhuke tekstiil. Läbipaistvuse ja suure hingavuse tõttu kasutatakse organzakangast selliste rõivaste valmistamiseks, kus organzakiht katab tihedamat ja paksemat aluskangast. 
Kerget ja poolläbipaistvat kangast on eelistatult kasutatud pulmakleitide, õhtukleitide ja muude pidulike ja luksuslike rõivaste valmistamiseks. Samuti kasutatakse seda aeg-ajalt mitmesuguste kodutekstiilide, näiteks kardinate või lambivarjude tegemiseks..
Õhulisuse ja õrnuse tõttu on kangas pesumasinas halvasti pestav ja seda pestakse kas käsitsi või kuivpuhastatakse. Organzast rõivaid soovitatakse hoida kappides ja karpides tugevamasse kangasse, näiteks musliini mähituna.
Ajaloost.
Algselt tehti kangast ainult siidist. Sõna "organza" tuleb itaalia keelest ja "organzano" tähendas algselt tugeva keeruga siidlõnga, mida kasutati lõimelõngadeks. Nagu enamik muid siidkangaid, pärineb kangas Siiditee piirkonnast, kuid sõna ei tule ühestki hiina keele murdest, vaid Kesk-Aasia linnanimest Urganch, kus asus üks suuremaid siiditurge.
Välislingid.
What Is Organza Fabric? - sewport.com
Mētriena vald

Mētriena vald (läti keeles "Mētrienas pagasts") on vald Lätis Madona piirkonnas. Vald piirneb sama piirkonna Prauliena, Barkava, Ļaudona ja Murmastiene vallaga ning Jēkabpilsi piirkonna Atašiene ja Mežāre vallaga.
Valla pindala on 140 km². 2016. aasta seisuga elas seal 738 inimest. Valla halduskeskus on Mētriena küla. Vallamaja asub aadressil Mētru iela 1, vallavanem on Valdis Gotlaufs.
Ajalugu.
Vald kandis aastani 1925 nime "Ļaudona-Odziena vald". Aastal 1935 oli Mētriena valla pindala 129,31 km² ja seal oli 1790 elanikku. 
Aastal 1945 moodustati vallas Mētriena ja Pamati külanõukogu, aastal 1949 vald likvideeriti. Aastal 1961 liideti Pamati külanõukoguga Saikava külanõukogus kolhoosi Līdums alad. Aastal 1964 likvideeriti Mētriena külanõukogu, selle aladest liideti Ļaudona kolhoosi maad Ļaudona külanõukoguga, Mežāre sovhoosi alad Mežāre külanõukoguga, ülejäänud osa liideti aga Pamati külanõukoguga. Aastal 1977 liideti Pamati külanõukoguga osa Ļaudona külanõukogust. Aastal 1990 muudeti külanõukogu vallaks. Veel samal aastal nimetati Pamati vald ümber Mētriena vallaks. 2009. aastast kuulub vald Madona piirkonda.
Kultuurimälestistest on regionaalse kaitse all Zviedrukalni muinaskalmed ja Sildi linnamägi.
Loodus.
Vald asub Ida-Läti madalikul. Maastik on valdavalt tasane, ulatudes keskmiselt 100–110 meetrit üle merepinna. Kõrgeim koht asub Ozolkalnsi lähistel (120,1 m). Suurim jõgi on Aiviekste, teised tähtsamad jõed on selle lisajõgi Isliena ja Odze. Suuremad järved on Isliena järv, Kurtava järv ja Odziena järv. Vallas asuvad Teiči soo osa Kurtava soo ja Ozolsala soo.
Looduskaitse all on Jošmaļi hiidtamm, Opsi tamm, Apsala tamm, Ozolsala tamm, Zaļmežnieki hiidtamm, Aizelkšņe tamm, Dekšņi esimene tamm, Paegļi tamm, Līmeņi tamm, Līmeņi pärnad, Ozolkalnsi allee, Stiebriņi vaher, Sildi pärn ja üksteist nimetut põlispuud. Osaliselt jäävad valla aladele Teiči looduskaitseala ja Aiviekste luha looduspark.
Asustus.
Aastal 2011 elas vallas 584 lätlast, 62 venelast, 19 valgevenelast, 9 ukrainlast, 8 poolakat ja 3 leedulane.
Valla külad:
Ülejäänud valla elanikud elasid külade koosseisu mitte kuuluvates taludes.
Mētriena

Mētriena (vanasti Ļaudonas Odziena, nõukogude perioodil Pamati) on küla ("ciems") Lätis Madona piirkonnas, Mētriena valla halduskeskus.
Küla asub merepinnast 118 meetri kõrgusel Ida-Läti madalikul. Mētriena jääb piirkonna keskusest Madonast 23 ja Riiast 173 kilomeetri kaugusele. Külas asuvad põhikool, postkontor, rahvamaja ja raamatukogu. Sinna jääb Mētriena bussipeatus.
Mētriena on kujunenud Odziena mõisa lähistele vallamaja juurde. Küla ehitati nõukogude perioodil välja kui kolhoosi "Līdums" keskasula. Külas asub teises maailmasõjas langenud sõdurite ühishaud, mis on tähistatud mälestusmüüriga.
Looduskaitse all on Paegļi tamm ümbermõõduga 6,26 ja kõrgusega 23 meetrit. Küla jääb osaliselt Teiči looduskaitseala kaitsevööndisse.
Pamati

Pamati on küla ("mazciems") Lätis Madona piirkonnas Mētriena vallas.
Pamati asub Riiast 171 kilomeetri kaugusel valla keskosas. Küla jääb Teiči looduskaitseala kaitsevööndisse.
Pamati nime on kandnud ka valla keskus Mētriena.
Gommegnies

Gommegnies on vald Põhja-Prantsusmaal Nordi departemangus Aulnoye-Aymeries' kantonis.
Terrace House

"Terrace House" (jaapani keeles テラスハウス,"Terasu Hausu") on jaapani tõsielufrantsiis, mis koosneb viiest sarjast ja ühest filmist. Telesari kajastab kuue eelnevalt üksteist mitte tundva eri eluvaldkondade noore mehe ja naise elu. 
Sarja tegelased elavad koos ühe katuse all, õpivad üksteist tundma ja käivad kohtingutel. 
Esimene sari alapealkirjaga "Boys × Girls Next Door" ("Naabripoisid ja -tüdrukud") ja tegevuskohaga Shōnanis oli eetris Fuji Televisioonis 12. oktoobrist 2012 kuni 29. septembrini 2014. Sarja lõpetas film "Closing Door" ("Sulguv uks"). Järgmised sarjad toodeti Fuji TV ja Netflixi koostöös. Teine sari, "Boys &amp; Girls in the City" ("Poisid ja tüdrukud linnas") oli eetris 2. septembrist 2015 kuni 27. septembrini 2016 ning selle tegevus toimus Tōkyō kesklinnas. Kolmas sari, "Aloha State# ("Aloha osariik") kolis Jaapanist Hawaiile ning oli eetris 1. novembrist 2016 kuni 29. augustini 2017. Neljanda sarja, "Opening New Doors" ("Avades uusi uksi") tegevus toimub taas Jaapanis Nagano prefektuuris; see oli eetris 19. detsembrist 2017 kuni 12. veebruarini 2019. Viies sari, "Tokyo 2019–2020", läks eetrisse alates 14. maist 2019. Sari on saanud positiivset vastukaja ning sellest on saanud rahvusvaheline menuk.